इक्क दन उत्थों दा राजा शकारै पर चढ़ेआ। उसने इक्क तित्तर मारियै अपने सपाइयें गी दित्ता ते आखेआ जे इसी भुन्नी लेई आओ। ओह् सपाई उत्थें पुज्जी गेआ जित्थें ओह् कुड़ियां रौंह्दियां हियां। उसने तित्तर अग्गी बिच सुट्टी दित्ता। ओह् कुड़ी उत्थें सिर गुन्दा करदी ही। उसदे बाल सुन्ने आला लेखा हे। सपाई छड़ा बालें गी दिखदा रेआ। तित्तर जलियै कोले होई गेआ। सपाई नै तित्तर दिक्खेआ तां घाबरी गेआ ते रोन लगा। उसी अपनी नौकरिया दी चैंता पेई।